**Nyhedsbrev nr. 15 – august 2024**

**Til kommende forbrugere i Bjæverskov Fjernvarme – men alle er velkommen**

**INVITATION TIL STATUS OM FJERNVARMEPROJEKTET**

**Mandag den 26. august 2024 kl. 19 – 21**

**I Skovbohallen Bjæverskov – Halvej**

Bestyrelsen vil gerne gennemgå status på vores fælles fjernvarmeprojekt og vi kan alle glædes over, at **NU SKER DET** – **en vigtig milepæl er nået:**

Finansiering, Udbudsrunde, Tilbudsfase, Grundkøb og Kontraktindgåelse med entreprenører og Energi Net er gennemført, og alle er klar til at gå i gang. Detailplanlægningen er påbegyndt hos den enkelte valgte entreprenør og det indledende gravearbejde forventes at starte op ude ved grunden ca. 19. august.

**Derfor** – mød forventningsfuld op til INFORMATIONSMØDET og hør om det spændende projekt, som vi alle kan se frem til, står færdigt og som vi kan glædes over i mange år frem.

Ligeledes kan vi glædes over at Bjæverskov bidrager til den grønne omstilling på bedste vis og beviser, at ved fælles hjælp, kollektiv opbakning og ansvar nytter det.

Bestyrelsen har siden januar 2022 arbejdet tæt og hårdt sammen med såvel PlanEnergi, der er rådgivere på projektet, men også haft en nær og vedholdende kontakt til Køge Kommunes implicerede forvaltninger samt kommunalbestyrelse. Alt har ikke været ukompliceret, og der udestår masser af arbejde og udfordringer endnu.

**Vigtigt – Vigtigt - Vigtigt**

I forbindelse med den videre kommunikation mellem forbrugere og bestyrelse samt den kommende administration vil vi overgå til en professionel hjemmesideløsning sammen med **Softværket**, hvor vi kan håndtere forbrugeroplysninger, målertal, opkrævninger, historik på den enkelte husstands forbrug og give den enkelte forbruger adgang til egne data m.m.

**Der vil komme en anmodning fra os/Softværket om at** **give samtykke til**, at vi kan kommunikere via mail og især E-boks. Her bedes I følge informationen og **udfylde de helt nødvendige** oplysninger i anmodningen, så vi kan anvende et - for alle nødvendigt informationssystem, så vi kan modtage digitale underskrifter på udsendt materiale – dette foregår alt sammen via E-box – mere om dette ved mødet.

Tal med nabo, venner og bekendte - da vi ved, at ikke alle læser og modtager nyhedsbrevene vil vi gerne opfordre til, at I taler med andre omkring invitationen, så flest mulige får lejlighed til at deltage i informationsmødet.

Vi vil ligeledes informere via Facebook lokalt.

Efter informationsmødet vil alt materiale fra mødet i sin helhed forefindes på vores hjemmeside.

Vi ses til et spændende informationsmøde mandag den 26. august 2024 kl. 19.00 i Skovbohallen.

Mail: kontakt@bjsfv.dk Hjemmeside: [www.bjaeverskov-fjernvarme.dk](http://www.bjaeverskov-fjernvarme.dk)

Venlig hilsen

Bestyrelsen